મહત્વનું છે કે હાર્દિક પટેલે હાઈકોર્ટમાં અરજી કરી હતી કે પોલીસ તેના ઘર પર દૂધ-શાકભાજી, કરિયાણા સહિતનો જીવન જરુરી સામાન આવતા અટકાવી રહી છે. હાર્દિકે પોતાની અરજીમાં એ પણ જણાવ્યું હતું કે પોલીસ તેના ઘરે આવી રહેલા લોકોને પણ અટકાવી રહી છે. આ સાથે જ તેના ઘરે પાણી, દૂધ વગેરે સહિતની વસ્તુઓ આવતી પણ અટકાવવામાં આવી રહી છે. હાર્દિકે જણાવ્યું કે દરરોજ અહીંયા મોટી સંખ્યામાં સમર્થકો આવતા હોવાથી તેમના માટે ભોજનની વ્યવસ્થા કરવા માટે આ વસ્તુઓ જરુરી છે. ત્યારે હાર્દિક પટેલ દ્વારા હાઈકોર્ટમાં કરવામાં આવેલી આ અરજી અંગે આજે સુનાવણી યોજાશે.